Document ID: 32005D0384

32005D0384
L 127/20
JURNALUL OFÍCIAL AL UNIUNII EUROPENE
DECIZIA COMISIEI
din 12 mai 2005
de modificare a Deciziilor 2000/45/CE, 2001/405/CE, 2001/688/CE, 2002/255/CE și 2002/747/CE în scopul prelungirii perioadei de valabilitate a criteriilor ecologice de acordare a etichetei ecologice comunitare pentru anumite produse
[notificată cu numărul C(2005) 1446]
(Text cu relevanță pentru SEE)
(2005/384/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1980/2000 al Parlamentului European și al Consiliului din 17 iulie 2000 privind sistemul revizuit de acordare a etichetei ecologice comunitare (1), în special articolul 6 alineatul (1) al doilea paragraf,
după consultarea Comitetului pentru etichetare ecologică al Uniunii Europene,
întrucât:
(1)
Definiția categoriei de produse și criteriile ecologice prevăzute de Decizia 2000/45/CE a Comisiei din 17 decembrie 1999 de stabilire a criteriilor ecologice de acordare a etichetei ecologice comunitare pentru mașini de spălat rufe (2) sunt valabile până la 30 noiembrie 2006.
(2)
Definiția categoriei de produse și criteriile ecologice prevăzute de Decizia 2001/405/CE a Comisiei din 4 mai 2001 de stabilire a criteriilor ecologice de acordare a etichetei ecologice comunitare pentru produse din hârtie absorbantă (3) sunt valabile până la 5 mai 2006.
(3)
Definiția categoriei de produse și criteriile ecologice prevăzute de Decizia 2001/688/CE a Comisiei din 28 august 2001 de stabilire a criteriilor ecologice de acordare a etichetei ecologice comunitare pentru amelioratori de soluri și medii de cultură (4) sunt valabile până la 29 august 2006.
(4)
Decizia 2002/255/CE a Comisiei din 25 martie 2002 de stabilire a criteriilor ecologice de acordare a etichetei ecologice comunitare pentru televizoare (5) este valabilă până la 31 martie 2006.
(5)
Decizia 2002/747/CE a Comisiei din 9 septembrie 2002 de stabilire a criteriilor ecologice revizuite de acordare a etichetei ecologice comunitare pentru becuri electrice și de modificare a Deciziei 1999/568/CE (6) este valabilă până la 31 august 2006.
(6)
În conformitate cu Regulamentul (CE) nr. 1980/2000, au fost revizuite, în timp util, criteriile ecologice, precum și cerințele de evaluare și verificare care se referă la acestea, stabilite de deciziile menționate anterior.
(7)
În lumina revizuirii acestor criterii și cerințe, perioada de valabilitate a criteriilor ecologice și a cerințelor trebuie prelungită cu un an.
(8)
Dat fiind faptul că obligația de revizuire, în conformitate cu Regulamentul (CE) nr. 1980/2000, privește numai la criteriile ecologice și la cerințele de evaluare și verificare legate de acestea, Deciziile 2002/255/CE și 2002/747/CE rămân în vigoare.
(9)
Prin urmare, ar trebui modificate Deciziile 2000/45/CE, 2001/405/CE, 2001/688/CE, 2002/255/CE și 2002/747/CE.
(10)
Măsurile prevăzute de prezenta decizie sunt conforme cu avizul comitetului instituit în temeiul articolului 17 din Regulamentul (CE) nr. 1980/2000,
ADOPTĂ PREZENTA DECIZIE:
Articolul 1
În Decizia 2000/45/CE, articolul 3 se înlocuiește cu următorul text:
„Articolul 3
Criteriile ecologie pentru categoria de produse mașini de spălat rufe, precum și cerințele de evaluare și verificare legate de acestea sunt valabile până la 30 noiembrie 2007.”
Articolul 2
În Decizia 2001/405/CE, articolul 3 se înlocuiește cu următorul text:
„Articolul 3
Criteriile ecologice pentru categoria de produse produse din hârtie absorbantă, precum și cerințele de evaluare și verificare legate de aceasta sunt valabile până la 4 mai 2007.”
Articolul 3
În Decizia 2001/688/CE, articolul 3 se înlocuiește cu următorul text:
„Articolul 3
Criteriile ecologice pentru categoria de produse amelioratori de sol și medii de cultură, precum și cerințele de evaluare și verificare legate de acestea sunt valabile până la 28 august 2007.”
Articolul 4
În Decizia 2002/255/CE, articolul 4 se înlocuiește cu următorul text:
„Articolul 4
Criteriile ecologice pentru categoria de produse televizoare, precum și cerințele de evaluare și verificare legate de acestea sunt valabile până la 31 martie 2007.”
Articolul 5
În Decizia 2002/747/CE, articolul 5 se înlocuiește cu următorul text:
„Articolul 5
Criteriile ecologice definite pentru categoria de produse becuri electrice, precum și cerințele de evaluare și verificare legate de acestea, sunt valabile până la 31 august 2007.”
Articolul 6
Prezenta decizie se adresează statelor membre.
Adoptată la Bruxelles, 12 mai 2005.

Labels: 1
7
3
6
12